Demir Reshiti

Demir Reshiti lindi më 24 qershor 1963 në Bresanë të Sharrit. Shkollën fillore e kreu në vendlindje, të mesmen në Sharr dhe Skënderaj, ndërsa fakultetin ekonomik në Prishtinë. Shkruan për të rritur dhe për fëmijë. Është anëtar i “Karvanit të Shkrimtarëve për Fëmijë” dhe pjesëmarrës aktiv në shumë manifestime letrare që organizohen në Kosovë, Shqipëri, Maqedoni etj. Ka fituar Çmimin e Parë për Poezi për Fëmijë në “Takimet e Gjeçovit”. Ka qenë sekretar i Lidhjes së Shkrimtarëve të Kosovës në një mandat. Ka punuar si kryeredaktor dhe redaktor në disa mediume ("Radio Sharri", "Epoka e Re", revista "Sharri"...). Aktualisht punon si redaktor përgjegjës në revistën për aktualitet, arsim, kulturë e etikë "PAQJA" në Prishtinë.

Demir Reshiti është anëtar i Lidhjes së Shkrimtarëve të Kosovës që nga viti 1995.

Veprat

 * Trung i ndarë (1992), poezi për të rritur, botoi K.L. ”L.Gurakuqi” Sharr;
 * Ofshamë (1995), poezi për të rritur, botoi K.L. “L.Gurakuqi” Sharr
 * Abetaka (1995), poezi për fëmijë, botoi “RILINDJA” Prishtinë
 * Reshje nën pikëllimë (1996) si koautor, botoi K.L. “L.Gurakuqi” Sharr.
 * Ngutëm ta kapërcej kohën (2000), poezi për të rritur, botoi K. L. “Anton Pashku” Kukës
 * Libri i Mrekullive (2001), poezi për fëmijë, botoi “RILINDJA” Prishtinë